Forsi ftit jiftakru li Toni Abela kien tkeċċa mill-Partit Laburista għax tkellem fuq il-korruzzjoni li kienet ħakmet lill-Partit u lill-Gvern Laburista fis-snin tmenin. Għaddew ħafna snin minn dakinhar u ntant Toni Abela reġa' daħal fil-Labour u saħansitra sar Deputat Mexxej. F'nofs leġislatura Toni Abela reġa' tneħħa mill-Partit Laburista. Ma tkeċċiex bil-mod goff kif kien ġara snin ilu. Din id-darba ħelsu minnu billi tawh tajjeb mili 'l bogħod minn din l-art ħelwa. Kumbinazzjoni li dan kollu qed jiġri fi żmien li fih il-Gvern Laburista huwa mifni bi skandlu wara l-ieħor? Ftit jiem biss qabel neħħew lil Toni, assistejna għar-riżenja ta' Segretarju Parlamentari li kellu l-uffiċju tiegħu f'Kastilja. Ftit jiem wara li neħħew lil Toni, sirna nafu li s-Super Minister li se jidħol minfloku għandu kumpanija moħbija l-Panama - pajjiż mill-Unjoni Ewropea minħabba l-fama ta' evazjoni fiskali u ħasil ta' flus maħmuġin - u finanzjarju fi New Zealand, fin-naħa 'l oħra tad-dinja. Saħħa Ton. Tgħid għada, fil-Konferenza Ġenerali tal-Partit Laburista, se jkun hemm xi ħadd li jsib il-kuraġġ li jagħmel bħal m'għamilt int snin ilu u jixli lil dawn li qed jagħmlu dawn l-oxxenitajiet?
Meta jitneħħa Toni Abela...